Ονοματεπώνυμο λειτουργού: Κωνσταντίνος Παπαγεωργίου

Πληροφορίες για το υλικό για ΕΚΠΑΙΔΕΥΤΙΚΟΥΣ:

|  |  |
| --- | --- |
| ΘΕΜΑΤΙΚΗ ΠΕΡΙΟΧΗ/ΓΝΩΣΤΙΚΟ ΑΝΤΙΚΕΙΜΕΝΟ/ΕΝΟΤΗΤΑ/ΚΕΦΑΛΑΙΟ:  Πρόληψη και διαχείριση συγκρούσεων | |
| **ΒΑΘΜΙΔΑ (επιλογή και περισσοτέρων της μίας):**  Εκπαιδευτικοί Προσχολικής  Εκπαιδευτικοί Δημοτικής  Εκπαιδευτικοί Μέσης | **ΕΙΔΟΣ ΥΛΙΚΟΥ (επιλογή και περισσοτέρων του ενός):**  Κείμενο  Παρουσίαση  Πείραμα/προσομοίωση  Βίντεο  Ήχος  Εκπαιδευτικό παιχνίδι  Ιστοσελίδα  Εικόνα  Άλλο (σημειώστε): ……………………..….. |
| ΤΙΤΛΟΣ ΠΟΥ ΘΑ ΕΜΦΑΝΊΖΕΤΑΙ ΣΤΗΝ ΙΣΤΟΣΕΛΙΔΑ:  «Οι 6 τυφλοί κι ο ελέφαντας»: μια αλληγορική ιστορία για την επίλυση συγκρούσεων | |
| ΤΡΟΠΟΣ ΠΑΙΔΑΓΩΓΙΚΗΣ ΑΞΙΟΠΟΙΗΣΗΣ:  Η εικόνα αυτή παρουσιάζει την ιστορία «Οι 6 τυφλοί και ο ελέφαντας». (Πηγή: Εγχειρίδιο «Επίλυση συγκρούσεων στο Δημοτικό Σχολείο», Παρατηρητήριο για τη Βία στα σχολεία, 2016-17, σελ.76).  Έστειλαν, λοιπόν, 6 τυφλούς ανθρώπους να αγγίξουν ένα ελέφαντα ώστε να περιγράψουν με τι μοιάζει. Αναλόγως του ποιο σημείο του σώματος του ελέφαντα άγγιξε ο καθένας, τον παρομοίασαν με κάτι διαφορετικό π.χ. αυτός που άγγιξε την ουρά του ανέφερε ότι ο ελέφαντας μοιάζει με σκοινί, ενώ αυτός που άγγιξε τον χαυλιόδοντά του παρομοίασε τον ελέφαντα με κοντάρι.  Πρόκειται για μια αλληγορική ιστορία που μπορεί να αποτελέσει την αφόρμηση για συζήτηση με τα παιδιά σχετικά με τη διαχείριση συγκρούσεων. Όταν συγκρούονται οι άνθρωποι, είναι αγκυλωμένοι πίσω από την πεποίθηση ότι αυτοί έχουν δίκαιο κι όχι οι άλλοι. Μια τέτοια πεποίθηση οδηγεί κατά κανόνα σε μη-παραγωγική και μη-εποικοδομητική επίλυση της σύγκρουσης επειδή μετατρέπει τη σύγκρουση σε ένα ανταγωνιστικό παιγνίδι του ποιος έχει δίκαιο και άρα του ποιος θα κερδίσει. Αυτό που απαιτείται εάν θέλουμε μια σύγκρουση να αποβεί ωφέλιμη, είναι η ικανότητα να αλλάζουμε θέση ώστε να βλέπουμε τα γεγονότα από μια άλλη προοπτική, αυτή των άλλων. Οφείλουμε να κατανοήσουμε ότι ο καθένας έχει τη δική του αφήγηση για τα γεγονότα κι ότι όλες οι μαρτυρίες έχουν το δικαίωμα να ακουστούν. Ενσυναίσθηση θα πει να μπορούμε να μετακινούμαστε από τη θέση μας και να αγγίζουμε τον ελέφαντα σε ένα άλλο σημείο του για να δούμε μέσα από ποιο πρίσμα οι άλλοι βλέπουν την πραγματικότητα. Με αυτό τον τρόπο μπορούμε να μετακινηθούμε από τη μονοσημία στην πολυσημία και να μεταμορφώσουμε τη σύγκρουση.  Κωνσταντίνος Παπαγεωργίου | |